কবি আজিজুর রহমান প্রায় ৩ হাজারের অধিক গান লিখেছেন। তাঁর জনপ্রিয় গানগুলোর মধ্যে উল্লেখযোগ্যঃ ভবের নাট্যশালায় মানুষ চেনা দায়রে। কারো মনে তুমি দিওনা আঘাত, সে আঘাত লাগে কাবার ঘরে। আকাশের ঐ মিটি মিটি তারার সাথে কইবো কথা, নাই বা তুমি এলে। পৃথিবীর এই পান্থশালায়, হায় পথ ভোলা কবি। আমি রুপনগরের রাজকন্যা রুপের জাদু এনেছি। বুঝি না মন যে দোলে বাশির ও সুরে। দেখ ভেবে তুই মন, আপন চেয়ে পর ভালো। পলাশ ঢাকা ককিল ডাকা আমারই দেশ ভাইরে ইত্যাদি। অথচ এই জনপ্রিয় গানগুলো আজ সংরক্ষেনের অভাবে হারিয়ে যেতে বসেছে। তাই কবির গানগুলো সংরক্ষেনের উদ্যোগ নেয়ার জন্য এবং প্রতিবছর সরকারীভাবে জেলা প্রশাসনের তত্বাবধানে কবি আজিজুর রহমানের জন্ম ও মৃত্যু দিবস পালনের জোর দাবী জানান এলাকাবাসী।